Diari Oficial de la Generalitat Valenciana


Sumari del DOGV 3673, del 25-01-2000 (2000/139)

Informació pública del pla parcial, programa d’actuació integrada i avantprojecte d’urbanització del sector 1 del Pla General d’Ordenació Urbana de Granja de Rocamora.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3673

Data del DOGV
:   25-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/139


Organisme emissor
:   Ajuntament de Granja de Rocamora

Tipus de document
:   Anunci

Informació pública del pla parcial, programa d'actuació integrada i avantprojecte d'urbanització del sector 1 del Pla General d'Ordenació Urbana de Granja de Rocamora. [2000/F139]
  
L'Ajuntament de Granja de Rocamora, en la sessió plenària del dia 22 de desembre de 1999, va acordar admetre a tràmit i sotmetre a informació pública durant 20 dies el programa d'actuació integrada, pla parcial i avantprojecte d'urbanització del sector S-1, El Pintaor, no detallat del Pla General d'Ordenació Urbana de Granja de Rocamora. El termini d'exposició es comptarà a partir de l'última publicació d'aquest edicte, el qual s'anunciarà així mateix en un diari d'informació general d'àmplia difusió a la localitat.
  
L'expedient podrà ser examinat a la Secretaria de l'ajuntament i durant l'indicat termini es podran presentar al·legacions i alternatives tècniques.
  
Durant els cinc dies següents al venciment del termini anterior els interessats podran presentar les proposicions juridicoeconòmiques que consideren convenients, al registre general de l'ajuntament, en plica tancada i amb la documentació que s'assenyala en els apartats c) i d) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc al saló de sessions de la casa consistorial l'endemà hàbil a la conclusió del termini per a presentar-les. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquests terminis quedaran prorrogats per 20 dies addicionals si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i en presentara caució en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui per desconéixer-la presenten plica prematurament.
  
Cosa que es fa pública perquè se'n prenga coneixement general, de conformitat amb el que estableix l'article 46 de la Llei Reguladora de l'Activitat Urbanística.
  
Així mateix se significa que aquest anunci es publica igualment als efectes determinats en l'article 59.4 de la Llei de Règim Jurídic de les Administracions Públiques i del Procediment Administratiu Comú, per als interessats que siguen desconeguts o amb domicili ignorat.
  
S'adverteix als efectes pertinents que el sector que es tracta de desenvolupar està pendent en aquesta data de l'aprovació definitiva de la modificació puntual del pla general d'ordenació municipal en el sector esmentat, cosa per la qual tots els tràmits i actes que es realitzen, així com els seus efectes, s'entenen condicionats a l'aprovació definitiva d'aquesta modificació puntual.